На основу члана 32. Закона о локалној самоуправи (''Службени гласник РС'', број 129/2007, 83/2014-други закон, 101/2016-други закон и 47/2018), члана 6. Закона о финасирању локалне самоуправе (''Службени гласник РС'', број 62/2006, 47/2011, 93/2012, 83/2016 и 104/2016-други закон), члана 239. Закона о накнадама за коришћење јавних добара (''Службени гласник РС'', број 95/2018) и члана 37. Статута Града Ниша (''Службени лист Града Ниша'', број 88/2008 и 143/2016),

Скупштина Града Ниша, на седници од \_\_\_\_\_\_\_ децембра 2018.године, донела је

**О Д Л У К У**

**О** **НАКНАДАМА ЗА КОРИШЋЕЊЕ ЈАВНИХ ПОВРШИНА**

Члан 1.

Овом Одлуком уводе се накнаде за коришћење јавних површина на тетиторији Града Ниша и утврђују обвезници плаћања, основица, висина, начин утврђивања и плаћања, припадност прихода од накнадe, као и друга питања од значаја за утврђивање и плаћање накнадa за коришћење јавних површина.

Члан 2.

Накнаде за коришћење јавне површине, су:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским материјалом и за извођење грађевинских радова и изградњу.

Jавна површина у смислу закона којим се уређују накнаде за коришћење јавних добара јесте површина утврђена планским документом јединице локалне самоуправе која је доступна свим корисницима под једнаким условима:

* јавна саобраћајна површина ( пут, улица, пешачка зона и сл.);
* трг;
* јавна зелена површина (парк, сквер, градска шума и сл.) и

- јавна површина блока ( парковски уређене површине и саобраћајне површине).

Под коришћењем простора на јавној површини у пословне и друге сврхе, у смислу става 1. тачке 1) овог члана, сматра се заузеће јавне површине:

- објектом привременог коришћења: киоск, тезга, башта, апарат за сладолед, банкомат, аутомат за продају штампе, покретни објекат за продају робе на мало и вршење занатских и других услуга, монтажни објекат за обављање делатности јавних комуналних предузећа, телефонска говорница и слични објекти, башта угоститељског објекта;

 - за забавни парк, циркус, спортске терене, за одржавање концерата , фестивала и других манифестација, за одржавање спорстских приредби, за објекте и станице за изнајмљивање бицикла, за коришћење посебно обележеног простора за теретно возило за снабдевање, односно за почетну обуку возача и друго.

Коришћење простора на јавној површини у пословне и друге сврхе у смислу става 1. тачке 1) овог члана односи се на привремено коришћење простора на јавној површини и не обухвата коришћење трајног карактера изградњом објеката инфраструктуре.

Члан 3.

Обвезник накнаде за коришћење јавне површине је корисник јавне површине.

Члан 4.

Висина накнаде зависи од површине, времена коришћења простора, зоне у којој се налази простор који се користи, као и техничко-употребне карактеристике објекта, уколико се јавна површина користи за постављање објеката.

Утврђивање, контролу и наплату накнада утврђених овом Одлуком, врши Секретаријат надлежан за послове утврђивања, контроле и наплате изворних прихода локалне самоуправе.

Прoтив рeшeњa из става 1. oвoг члaнa мoжe сe изjaвити жaлбa министарству у чијој су надлежности послови финансија, прeкo надлежног органа јединице локалне самоуправе.

Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.

Члан 5.

Износи накнаде прописују се Тарифом накнада. Тарифа накнада садржи 3 тарифна броја и саставни је део ове Одлуке.

Члан 6.

Овом Одлуком утврђују се делови територије, односно зоне у којима се налазе јавне површине, а од којих зависи висина накнаде из члана 2. ове Одлуке, и то:

**БИ**Д **-зона** унапређеног пословања је простор обухваћен:

Левом страном улице Николе Пашића, од раскрснице улице Косте Стаменковића до улице Обреновићеве, лева страна улице Обреновићеве од раскрснице са улицом Николе Пашића до раскрснице са улицом Цара Душана, левом страном улице Цара Душана од раскрснице са улицом Обреновићевом до раскрснице са улицом Косте Стаменковића и левом страном улице Косте Стаменковића од раскрснице са улицом Цара Душана до раскрснице са улицом Николе Пашића.

**ЦЕНТРАЛН**А **ЗОН**А обухвата Трг краља Милана, Обреновићеву (осим дела обухваћеног БИД зоном), простор Нишке тврђаве, улицу Јадранску до моста Младости, Булевар Николе Тесле до раскрснице са улицом Александра Медведева, леву обала Нишаве између Тврђавског моста и моста Младости, ТПЦ Калча и парк Светог Саве.

**ЕКСТРА ЗОНА** обухвата подземни пролаз и то ТЦ''Центар'', ''Горча'', ''City passage'', Кеј Кола српских сестара, Кеј Мике Палигорића, улица Ђуке Динић, улица Вожда Карађорђа до раскрснице са улицом Краља Стевана Првовенчаног, део улице Светозара Марковића од улице Обреновићеве до улице Наде Томић, улица Николе Пашића осим дела који обухвата БИД-зону, Синђелићев Трг, до раскрснице са улицом Бошка Бухе, улица 9. Бригаде и сви садржаји у склопу парка ''Чаир''.

**I ЗОН**А обухвата простор захваћен улицама 7.Јули до раскрснице са Првомајском, Првомајском до улице Цара Душана, ул.Цара Душана до улице Мије Петровића, Мије Петровића до Трга Учитељ Тасе, Трг Учитељ Тасе, Рајићевом до Епископске, истом до Трга 14.Октобар, Трг 14.Октобар, Хиландарска, улица Саве Ковачевића, Југ Богданова, Трг Краља Александра Ујединитеља, Соколска, Генерала Милојка Лешјанина до пружног прелаза, Кнегиње Љубице, булевар 12.Фебруар**,** Ратка Павловића, Књажевачка и улица Краља Стевана Првовенчаног. Део улице 7.Јули до Првомајске, Булевар Немањића до раскрснице са Византијским булеваром, укључујући и јавне површине раскрснице, Вожда Карађорђа и Булевар др.Зорана Ђинђића до укрштања са Рентгеновом улицом.

Подручје Нишке Бање које обухвата улице: Трг Републике, Синђелићева до цркве Светог Илије и Рузвелтова до гробља.

**II ЗОН**А обухвата све улице у простору захваћеном улицама: Мајаковског, Булевар Медијана, Матејевачки пут, Коче капетана, Сомборска, Косовке девојке, Булевар Николе Тесле од раскрснице са улицом Александра Медведева до ауто пута, Александра Медведева, Винаверова, Симе Матавуља, Даничићева, Шумадијска, Трг Мије Станимировића, Димитрија Туцовића, Жртава фашизма, Носилаца Карађорђеве звезде, војводе Путника, Змаја од Ноћаја, Рудничка, Горичка, Његошева, Старца Вујадина, Трг Николе Дражића, Душана Поповића, Трошарина, Булевар Светог Цара Константина до улице Мајаковског, а које нису дефинисане у другим зонама.

Подручје Нишке Бање које обухвата улице: остале улице у Нишкој Бањи и улице у насељу Никола Тесла: Булевар Светог Цара Константина и Заплањска улица.

**III ЗОН**А обухвата делове насеља који нису обухваћени другим зонама: Ратко Павловић, Бранко Мишић Каменко, Моша Пијаде, Чалије, Делијски вис, Црвена Звезда, Палилула, Расадник, Гаврило Принцип, Бубањ, Ледена стена, Ђуке Динић, Ратко Јовић, Бранко Бјеговић, Милка Протић, насеље 9. Мај, село Медошевац, Доња Врежина и Брзи Брод.

**IV ЗОН**А обухвата: Поповац, Паси Пољану, Доњи Комрен, Горњи Комрен.

**V ЗОН**А обухвата : подручје осталих насељених места на територији Града Ниша (сеоска подручја).

Члан 7.

Обавеза настаје даном почетка коришћења јавне површине за чије коришћење је прописано плаћање накнаде и траје док траје коришћење јавне површине.

Члан 8.

Обвезник накнаде је дужан да, пре почетка коришћења јавне површине, за чије је коришћење прописано плаћање накнаде, прибави одобрење надлежне Градске општине.

Члан 9.

Обвезник накнаде дужан је да надлежној Градској општини, уз захтев за заузеће јавне површине, поднесе пријаву за коришћење јавне површине за чије коришћење је прописано плаћање накнаде.

Пријава се подноси посебно за сваки тарифини број из Тарифе накнади утврђених чланом 5. ове Oдлуке.

Изглед и садржај пријаве је саставни део ове Одлуке.

Обвезник је дужан да сваку промену (трајне или привремене одјаве делатности, промене делатности, промене локације објекта, стечаја или ликвидације и сл.) пријави надлежној Градској општини у року од 10 дана од дана настале промене.

Члан 10.

Обвезници накнаде дужни су да приликом подношења захтева за издавање одобрења за заузеће јавне површине доставе доказ Секретаријата надлежног за утврђивање, наплату и контролу изворних прихода локалне самоуправе о измиреним дуговањима по основу накнаде за коришћење јавне површине за претходни период заузећа.

Члан 11.

 Приходи остварени од наплате накнада, које су прописане овом Одлуком, су изворни приходи Града. Уплата прихода и става 1. овог члана врши се на уплатни рачун јавних прихода, који су прописани актима којима се уређује буџетски систем.

Члан 12.

Накнаду за коришћење јавних површина не плаћају директни и индиректни корисници буџетских средстава.

Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу. Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

Члан 13.

У погледу поступка утврђивања, контроле, наплате, повраћаја, камате, принудне наплате, застарелости и осталог што није прописано овим законом, сходно се примењују одредбе закона којим се уређују порески поступак и пореска администрација.

Члан 14.

Ова Одлука ступа на снагу наредног дана од дана објављивања у ''Службеном листу Града Ниша'', а примењиваће се од 01.01.2019.године.

Број: \_\_\_\_\_\_\_\_\_\_\_\_

У Нишу, \_\_\_\_\_\_\_\_\_. године

**СКУПШТИН**А **ГРАДА НИША**

 Председник,

 Мр Раде Рајковић

**ТАРИФА**

**НАКНАДА ЗА КОРИШЋЕЊЕ ЈАВНЕ ПОВРШИНЕ**

**Тарифни број 1.**

Накнада за коришћење простора на јавним површинама или испред пословних просторија у пословне сврхе, осим ради продаје штампе, књига или других публикација, производа старих или уметничких заната и домаће радиности утврђује се по 1м2 коришћеног простора у дневном износу, и то:

1. За коришћење простора на јавним површинама за постављање киоска:

|  |  |  |  |
| --- | --- | --- | --- |
| З О Н А | За продају дуванских производа, готових прехрамбених производа и пружање угоститељских услуга по 1м2 дневно | За продају лутријских тикета и карата, обављање производних делатности и пословних услуга по 1м2 дневно | За продају сувенира, бижутерије и цвећа и вршење занатских услуга по 1м2 дневно |
| Централна и БИД зона | 39 | 28 | 15 |
| Екстра зона | 35 | 27 | 13 |
| I зона | 27 | 20 | 12 |
| II зона | 20 | 17 | 8 |
| III зона | 15 | 12 | 5 |
| IV зона | 15 | 12 | 5 |
| V зона | 15 | 12 | 5 |

2. За коришћење простора испред пословних просторија за постављање башти отвореног или затвореног типа:

|  |  |
| --- | --- |
| З О Н А | Башта отвореног типа по 1м2 дневно |
| Централна и БИД зона | 52 |
| Екстра зона | 45 |
| I зона | 39 |
| II зона | 26 |
| III зона | 20 |
| IV зона | 20 |
| V зона | 20 |

3. За коришћење простора на јавним површинама за постављање тенди када се јавна површина не користи за баште отвореног типа:

|  |  |
| --- | --- |
| З О Н А | Башта отвореног типа по 1м2 дневно |
| Централна и БИД зона | 26 |
| Екстра зона | 22 |
| I зона | 20 |
| II зона | 13 |
| III зона | 10 |
| IV зона | 10 |
| V зона | 10 |

4. За коришћење простора на јавним површинама за постављање жардињера и других објеката:

|  |  |
| --- | --- |
| З О Н А | По 1м2 дневно |
| Централна и БИД зона | 52 |
| Екстра зона | 45 |
| I зона | 39 |
| II зона | 26 |
| III зона | 20 |
| IV зона | 20 |
| V зона | 20 |

5. За коришћење простора на јавним површинама за постављање продајних тезги и пултова:

|  |  |
| --- | --- |
| З О Н А | По 1м2 дневно |
| Централна и БИД зона | 117 |
| Екстра зона | 104 |
| I зона | 91 |
| II зона | 78 |
| III зона | 65 |
| IV зона | 65 |
| V зона | 65 |

6. За коришћење простора на јавним површинама за постављање аутомата, апарата и расхладних уређаја:

|  |  |
| --- | --- |
| З О Н А | За аутомате, апарате и расхладне уређаје по 1м2 дневно |
| Централна и БИД зона | 120 |
| Екстра зона | 120 |
| I зона | 120 |
| II зона | 65 |
| III зона | 40 |
| IV зона | 40 |
| V зона | 40 |

7. За коришћење простора на јавним површинама за постављање банкомата у износу од 120 по 1м2 дневно.

8. За коришћење простора на јавним површинама за депоновање и излагање робе и огревног материјала:

|  |  |
| --- | --- |
| З О Н А | По 1м2 дневно |
| Централна и БИД зона | 78 |
| Екстра зона | 65 |
| I зона | 52 |
| II зона | 39 |
| III зона | 26 |
| IV зона | 26 |
| V зона | 26 |

9. За коришћење простора на јавним површинама за пословне манифестације у износу од 120 динара по 1м2 дневно.

10. За коришћење простора на јавним површинама за изнајмљивање дечијих аутомобила, мотора, возића и сл.:

|  |  |
| --- | --- |
| ВРСТА | По 1м2 дневно |
| За дечије аутомобиле, моторе и сл. | 80 |
| За дечије возиће  | 40 |

11. За коришћење простора на јавним површинама за постављање телефонских говорница у износу од 65 динара по 1м2 дневно.

12. За коришћење простора на јавним површинама за забавне паркове, циркусе и друге објекте забавних радњи, за кампове, шаторе, спортске објекте и одржавање спортских приредби:

|  |  |
| --- | --- |
| З О Н А | По 1м2 дневно |
| Централна и БИД зона | 20 |
| Екстра зона | 20 |
| I зона | 15 |
| II зона | 10 |
| III зона | 10 |
| IV зона | 10 |
| V зона | 10 |

13. За коришћење простора на јавним површинама за објекте намењене за изнајмљивање спортских и рекреативних бицикала и реквизита за спорт и рекреацију:

|  |  |
| --- | --- |
| З О Н А | По 1м2 дневно |
| Централна и БИД зона | 17 |
| Екстра зона | 14 или 17 |
| I зона | 14 |
| II зона | 11 |
| III зона | 8 |
| IV зона | 6 |
| V зона | 5 |

14. За коришћење простора на јавним површинама за сезонску продају огревног материјала и резане грађе у износу од 5 дин по 1м2 дневно.

Напомена:

1) Накнаду за коришћење простора на јавним површинама или испред пословних просторија у пословне сврхе, осим ради продаје штампе, књига и других публикација, производа старих и уметничких заната и домаће радиности решењем утврђује и наплаћује Секретаријат надлежан за утврђивање, наплату и контролу изворних прихода локалне самоуправе по добијању одобрења од надлежне Градске општине. Одобрење обавезно садржи, поред врсте, локације и трајања заузећа, и следеће податке:

- за правна лица: назив обвезника, адресу седишта, порески индетификациони број (ПИБ), матични број и текући рачун;

- за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун;

- за физичка лица: име и презиме обвезника, адресу пребивалишта, јединствени матични бројграђана(ЈМБГ) и текући рачун.

2) Накнада из тачке 3. овог члана утврђује се и наплаћује за заузеће јавне површине обвезника накнаде када исти не користе јавну површину за баште отвореног типа. Ова такса обрачунава се и наплаћује по м2 склопљене тенде.

3) У централној и екстра зони није дозвољено коришћење простора на јавним површинама за постављање забавних паркова, циркуса, кампова и шатора, осим простора у парку ''Чаир'', простора ''Нишке тврђаве'' и у парку „Свети Сава“.

4) Износ накнаде из тачке 1. и 2. овог Тарифног броја умањиће се за 10% за сваког запосленог радника, осим оснивача, а највише за 50%. Обвезник је дужан да приликом подношења захтева за одобрење заузећа јавне површине достави доказе о запосленим радницима. Касније достављени докази немају утицај на утврђивање висине ове накнаде.

Уколико обвезник који има право на умањење по основу запослених радника, користи простор на јавним површинама или испред пословних просторија у пословне сврхе на више локација, остварује право на умањење за свако ново заузеће јавне површине за просечан број запослених према броју заузетих јавних површина.

**Тарифни** **број 2.**

Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, одређује се у дневном износу по 1м2 сваког средства за оглашавање, и то:

|  |  |
| --- | --- |
| З О Н А | По 1м2 дневно |
| Централна и БИД зона | 100 |
| Екстра зона | 100 |
| I зона | 100 |
| II зона | 65 |
| III зона | 40 |
| IV зона | 40 |
| V зона | 40 |

Напомена:

 1) Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, утврђује се у годишњем износу, сразмерно времену коришћења и површини средства за оглашавање.

2) Накнаду за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, решењем утврђује и наплаћује Секретаријат надлежан за утврђивање, наплату и контролу изворних прихода локалне самоуправе по добијању одобрења од надлежне Градске општине. Одобрење обавезно садржи, поред локације и трајања коришћења, и следеће податке:

-за правна лица: назив обвезника, адресу седишта, порески индетификациони број (ПИБ), матични број и текући рачун;

-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун.

 3) Приликом подношења захтева за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, потребно је уз прописани образац захтева, надлежној Општини доставити биланс успеха за годину која претходи години у којој се утврђује накнада из овог тарифног броја.

4) Правна лица и предузетници који користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, а који су у претходној пословној години остварили приход мањи од 100 милиона, плаћају накнаду умањену за 80%.

5) Правна лица и предузетници који су уписани у АПР у текућој години а користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, плаћају накнаду умањену за 80%.

6) Правна лица и предузетници који користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, а који су у претходној пословној години остварили приход већи од 100 милиона плаћају накнаду умањену за 50%.

7) Правна лица и предузетници који користе јавну површину за оглашавање за сопствене потребе, као и површине и објекте за оглашавање за сопствене потребе којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе, а који су у претходној пословној години остварили приход већи од 4 милијарде плаћају накнаду у пуном износу.

8) Правна лица, предузетници, физичка лица и правна лица и предузетници који су уписани у АПР у текућој години немају право на умањење за коришћење јавне површине за потребе других лица, као и за коришћење површине и објекта за оглашавање за потребе других лица којим се врши непосредни утицај на расположивост, квалитет или неку другу особину јавне површине.

9) Oбвезници из овог тарифног броја који користе објекте за оглашавање на основу уговора о коришћењу места за оглашавање у складу са Правилником о избору корисника места за оглашавање и Одлуком о оглашавању на територији Града Ниша, плаћају накнаду умањену за 75%.

**Тарифн**и **бро**ј **3.**

Накнада за корипћење јавне површине по основу заузећа грађевинским материјалом и за извођење грађевинских радова и изградњу утврђује се у износу од 70 динара по 1м2 дневно.

Напомена:

1) Накнаду из овог тарифног броја решењем утврђује и наплаћује Секретаријат надлежан за утврђивање, наплату и контролу изворних прихода локалне самоуправе, по добијању одобрења од надлежне Градске општине. Одобрење обавезно садржи, поред локације и трајања заузећа, и следеће податке:

-за правна лица: назив обвезника, адресу седишта, порески индетификациони број (ПИБ), матични број и текући рачун;

-за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун;

-за физичка лица: име и презиме обвезника, адресу пребивалишта, јединствени матични број грађана (ЈМБГ) и текући рачун.

2) Накнада за заузеће јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине. Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa зaкoну o плaнирaњу и изгрaдњи.

О Б Р АЗ Л О Ж Е Њ Е

1. Законски основ

Законски основ за доношење ове одлуке јесте члан 6. став 1. тачка 5. Закона о финансирању локалне самоуправе (''Службени гласник РС'', број 62/2006, ... 89/2018) којим је регулисано да накнаде за коришћење јавних добара припадају јединици локалне самоуправе, као изворни приходи остварени на њеној територији.

Чланом 37. став 1. тачка 7. Статута Града Ниша утврђена је надлежност Скупштине Града Ниша за доношење прописа и других општих аката.

1. Разлози за доношење ове Одлуке

Дана 07.12.2018. године Скупштина Србије је донела Закон о накнадама за коришћење јавних добара, који је ступио на снагу дана 16.12.2018.године, а примењиваће се од 1. јануара 2019.године. Почетком примене овог Закона престају да важе одредбе Закона о финансирању локалне самоуправе које регулишу локалну комуналну таксу за коришћење рекламних паноа, укључујући и истицање фирме ван пословног простора на објектима и просторима који припадају јединици локалне самоуправе (коловози, тротоари, зелене површине, бандере и сл.), комуналну таксу за коришћење простора на јавним површинама или испред пословних просторија у пословне сврхе, осим продаје штампе, књига и других публикација, производа старих и уметничких заната и домаће радиности, комуналну таксу за коришћење слободних површина за кампове, постављање шатора или друге објекте привременог карактера и комуналну таксу за заузеће јавне површине грађевинским материјалом и извођење грађевинских радова. Наведени изворни приходи више не спадају у локалне комуналне таксе, већ у накнаде за коришћење јавних површина и регулисани су Законом о накнадама за коришћење јавних добара.

С тим у вези, потребно је донети ову Одлуку, а у циљу регулисања обвезника плаћања, основица, висина, начин утврђивања и плаћања, припадности прихода од накнадe, као и других питања од значаја за утврђивање и плаћање накнаде за коришћење јавних површина.

Како је Закон о накнадама за коришћење јавних добара ступио на снагу 16.12.2018.године и примењиваће се од 01.01.2019.године, није било могућности да се ова Одлука раније донесе, те је неопходно да ступи на снагу наредног дана од дана објављивања, односно пре 31. децембра 2018.године, јер у супротном неће моћи да се примењује у 2019.години.

1. Објашњење појединачних решења

Чланом 1. дефинисан је садржај ове Одлуке и предмет регулисања.

 Чланом 2. дефинисане су врсте накнаде, шта је јавна површина и која заузећа јавне површине се сматрају коришћењем простора на јавној површини у пословне и друге сврхе за које се плаћа накнада.

 Чланом 3. је прописано ко је обвезник накнаде.

 Чланом 4. су утврђени критеријуми на основу којих се утврђује висина накнаде, у чијој надлежности је утврђивање, контрола и наплата ове накнаде, коме се изјављује жалба против решења донетих у овом поступку и рок плаћања утврђене обавезе.

 Чланом 5. је одређено да се износи наканде прописују Тарифом накнада и да иста садржи 3 тарифна броја.

 Чланом 6. су утврђени делови територије Града Ниша, тј. зоне у којима се налазе јавне површине, а од којих зависи висина накнаде.

 Чланом 7. је прописано када настаје и када престаје обавеза плаћања накнаде.

 Чланом 8. и чланом 9. прописан је поступак подношења захтева за заузеће јавне површине, подношења пријаве за утврђивање накнаде и пробављања одобрења за заузеће јавне површине.

 Чланом 10. прописано је да обвезници, приликом подношења захтева за добијање одобрења за коришћење јавне површине, морају да приложе потврду надлежног секретаријата да су измирили сва дуговања по основу накнаде за коришћење јавне површине за претходни период.

 Чланом 11. прописано је коме припадају приходи остварени од наплате накнаде.

 Чланом 12. прописана су ослобођења од плаћања наканде, односно ко и у којим случајевима не плаћа наканаду.

 Чланом 13. прописана је сходна примена одредаба Закона о пореском поступку и пореској администрацији.

 Чланом 14. прописан је начин ступања на снагу ове Одлуке.

Тарифним бројем 1. прописани су дневни износи по 1м2 накнаде за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности, за сваку врсту заузећа, по зонама. Такође је прописан садржај одобрења за заузеће јавне површине, као и по ком основу и под којим условима обвезник накнаде може остварити право на умањење обавезе.

Тарифним бројем 2. прописани су дневни износи по 1м2 накнаде за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост квалитет или неку другу особину јавне површине, за које дозволу издаје надлежни орган јединице локалне самоуправе, по зонама. Такође је прописан садржај одобрења за заузеће јавне површине, као и по ком основу и под којим условима обвезник накнаде може остварити право на умањење обавезе.

1. Анализа ефеката

Ефекти који се очекују од доношења ове Одлуке огледају се у приходима од накнаде за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности; накнаде за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост квалитет или неку другу особину јавне површине, за које дозволу издаје надлежни орган јединице локалне самоуправе и накнаде за коришћење јавне површине по основу заузећа грађевинским материјалом и за извођење грађевинских радова и изградњу.

1. Процена финансијских средстава потребних за спровођење одлуке

За спровођење ове Одлуке није потребно обезбедити додатна средства у буџету Града Ниша.

СЕКРЕТАРИЈАТ ЗА ЛОКАЛНУ ПОРЕСКУ АДМИНИСТРАЦИЈУ

 СЕКРЕТАР

 \_\_\_\_\_\_\_\_\_\_\_\_\_\_\_\_\_\_\_

 Нина Илић